钦定古今图书集成/方舆汇编/职方典/第1266卷 > 辰州府祠庙考 府县志合载
## 钦定古今图书集成/方舆汇编/职方典/第1266卷 > 辰州府祠庙考 府县志合载

本府。〈沅陵县附郭。〉

山川坛　在府城外东南。

社稷坛　在府城外西北。

郡厉坛　在府城外

城隍庙　在府城西

旗纛庙　在府治后，《辰州卫》，春秋致祭。

新息马侯庙　在江南，以春秋致祭。

关王庙　在教场外

双孝庙　一在东城外，一在西关上颜家山左，敕封“享祭。”

火星庙　在府治东北，井、水星庙为一。

六贤祠　在崇正书院后。祀周濂溪、程明道、程伊川、张横渠、朱晦庵、张南轩。祠随院废。

忠孝祠　指挥吴勋征流贼阵亡，事闻，谕祭。王梦麟征倭阵亡，赠爵荫子，春秋辰州卫祀。棠荫祠　在江南一里许。分守让溪、游震得、履庵、万士和、颖泉、邹喜、见竹、王玺、立庵、项思教、梦菊、郭棐，皆有德政，公私怀之，因建祠，春秋致祭焉。

瞿公祠　在府学右，为郡守瞿汝稷建。

文昌阁　旧有梓潼祠，今改“观澜楼” 为“文昌阁” ，肖像祀之。

泸溪县

山川坛　在武口洲

社稷坛　在县治北

邑厉坛　在县治北延禧观。

旗纛庙　在县治北。祭于演武场。

城隍庙　在邑治东

伏波庙　在邑治东，元大德四年建。

关王庙　在邑治北

南公庙　世传“南霁云之神。”

尹公庙　世传“尹吉甫之神。”

青坪庙　在下湾

都司庙　在江南。世传为耿舒之神，未知所据。天王庙　在治北荒茅岭。

五显庙　在县治大门左畔。

公安殿　在藤子岭

辰溪县

风云雷雨、山川坛　：在县治东。

社稷坛　：在县治西南。

邑厉坛　在县治北

城隍庙　在县治西

新息侯庙　、寿亭侯庙　俱在邑西。

《善卷祠　》卷，武陵人，终大酉山。宋祥符间举祀。明通判欧阳陟奏闻，得旨赐额。

伏波庙　在县治西三里。

溆浦县

“风云雷雨山川坛　” 在城东。

社稷坛　在城西

邑厉坛　在城北

城隍庙　在县东一里

关王庙　在县右

伏波庙　在城西二里许。

真武庙　在城东三里

南岳庙　在城东南隅

水府庙　在城西五里

沅州

风云雷雨山川坛　在州城东南。

社稷坛　在州城东北

郡厉坛　在州城北一里。

城隍庙　在州西南隅。明洪武十一年迁建。成化乙巳重建，万历癸酉复修。

皇清康熙五年，知州戴廷对捐赀鼎建。

关圣庙　在州城东关外，创自元大德中，明弘治间重建。嘉靖乙未新建前楼。明末殿宇朽坏。

皇清康熙癸酉，重建，殿后增立观音堂，蔚然改观，《一》

在北门内，今存。一在西门内，今毁。一在东关外十方庵左。

明山土主庙　去城西北五里。时章惇讨元猛，以兵事祷之，得吉。既而猛果降，因奏封顺应侯。庆元间，赐庙额为“显应侯。” 但庙不知建自何时，明正德间重修。

南岳昭烈庙　在州南二里。政和间，猺贼黄安俊作乱，攻围城寨，占据水源，地图人渴，援兵未集，相与祷于灵祐侯，迎至城上，兵皆鬼神状，贼悸怖遁去。因封“祐顺灵显公” ，春秋祀之。明弘治五年重建。正德六年复修。今为兵毁，尚未建复。汉车骑将军张公庙　在州南四里，即蜀将张飞也。俗称白马庙。

唐刺史林公庙　在州东四十里，俗称“赤崖。” 宋绍兴中，阴助讨贼，封护国侯。明初赐额，春秋祀之。

昭灵神庙　去州南五里，俗称“黄龙” ，即三闾大夫屈原也。宋时赐额，明弘治十四年重建。里隍庙　在谯楼北角。今重建。

水府庙　在西城傍河

真君庙　旧在东关张公祠左，今移建城内西街。

祠山庙　在城东北隅，即祠山。圣列真君姓张名渤，字伯奇，武陵龙阳人。洪武中建庙祀之。东岳庙　在东关外关帝庙左。康熙辛亥年建，丙寅年殿颓，同知张哲捐赀重建。

五显庙　一在东街，一在仓前，一在学左，一在庙儿头，今改为“马王庙。” 一在黄甲街，一在普庵塘，一在镇东楼内，又名“灵官庙。”

“赤崖行祠　” 在水宽楼，今总镇后。

火神祠　原在边粮厅右。兵乱毁坏，今建于总府街。

通灵祠　在黄土陂，宋时建。明万历甲戌重修，后有观音堂。

南岳行祠　一在江西街，一在南关，一在河西坪上。

“明山行祠　” 一在东关关帝庙右，一在河西邮亭巷口。

清卢林公祠　，去州东十五里，地名“六村。” 歇马林公祠　，去州东十里，地名“结莲。”

黔阳县

“风云雷雨山川坛　” ：在县治东门外一里。旧有斋厅三间，今毁，树亦无存。

社稷坛　在县西

邑厉坛　在县城北门外一里。

城隍庙　：在邑治东龙标山。岁久倾圮。康熙二年重修。

关帝庙　在上南门外。负城带郭，面山临江，据一邑江山之胜。

昭烈王庙　在城东教场。宋宝庆初，县令饶敏。

学重建，祀唐义士张扦。

马王庙　在县南。马殷、马希范父子有功于邑，立庙祀之。

三闾祠　，在邑城西门外，背城面㵲。杨公祠　去邑四十里，在托口，祀青木杨公，托市人。

东岳祠　在邑城东

公安祠　在邑城东门外二里。

麻阳县

风云雷雨山川坛　：在城南。知县蔡心一建，后毁。康熙九年重建。

社稷坛　在县北，亦蔡心一建。

邑厉坛　在城北

城隍庙　在城西街，“宋熙宁中建，明成化七年修，万历十六年复新之，岁久倾颓。”

皇清康熙八年，复修建前宇、后厅，规制悉《备单》。

关王庙　“旧在城外东，知县朱瓒建。万历十一年，知县蔡心一改建于南门外。后因水涨，万历三十二年仍迁建于城东。”

南岳庙　在城外西南

飞山庙　旧在城外北，颓坏，移像于北阙楼上，后仍迁建城北。

水府庙　旧在城东河下，后毁，迁于南门外。面山临水，亦胜境也。

伏波庙　旧在河东南岸山畔，祀新息侯马公。景泰初，知县李让重修。万历间，为水冲塌，县令王启光迁建于河东之回龙山，至康熙二年重修。

五显庙　在县前街，宋、元时建。明万历十三年修，康熙五年重修。

文昌祠　在文庙右

武侯祠　：在城内东街，知县黎九皋建，后毁，移祀于关帝庙后。

怀忠祠　在学东，知县余梦吕建。

“四节祠　” 旧在锦水岸，寻坏，县令余《梦吕》建于河东岸。

才烈祠　祀节妇黄氏。明崇祯四年，知县洪化行请建。旧在城西隅住宅，后毁。今即于其旧址设坛祀之。